[{"text_idx": "#000002", "text": "Mae heneiddio\u2019n dda \u2013 \u2018ychwanegu bywyd at flynyddoedd, nid blynyddoedd at fywyd yn unig\u2019 \u2013 yn bwysig i bob un ohonom, ac i\u2019n gwlad yn ei chyfanrwydd. Mae\u2019n rhywbeth y dylai pawb yng Nghymru allu ei wneud. Fe ddylid ystyried pobl hy\u0302n yn rhan hollbwysig o gymdeithas a dylen nhw allu cael rhagor o gyfleoedd i gymryd rhan yn ein heconomi a\u2019n cymunedau, ac i gyfrannu atynt."}, {"text_idx": "#000003", "text": "Ond, efallai na fyddwn yn gallu gwneud y pethau sy\u2019n bwysig i ni wrth inni fynd yn hy\u0302n. Mae problemau gyda thrafnidiaeth gyhoeddus, er enghraifft, yn golygu bod rhai pobl hy\u0302n yn methu mynd a dod \u2013 i wirfoddoli, i dreulio amser gyda theulu a ffrindiau, i ofalu am anwyliaid, neu er mwyn cyrraedd apwyntiadau meddygol. Mae llawer o bobl hy\u0302n heb fynediad at y rhyngrwyd, ac maent mewn perygl o gael eu gadael ar o\u0302l wrth i fwy a mwy o wasanaethau symud i fod yn wasanaethau ar-lein."}, {"text_idx": "#000004", "text": "Mae\u2019r argyfwng costau byw hefyd yn golygu bod miloedd o bobl hy\u0302n yn cael trafferthion ariannol, gyda llawer heb gael y cymorth ariannol y mae ganddynt hawl i\u2019w gael."}, {"text_idx": "#000005", "text": "Mae\u2019r Comisiynydd yn gweithio i wneud Cymru\u2019n genedl o gymunedau o blaid pobl hy\u0302n lle mae pobl hy\u0302n yn teimlo eu bod yn cael eu gwerthfawrogi, eu clywed, eu cynnwys a\u2019u parchu, a lle gallant fynd a dod; bod yn wybodus; fforddio gwneud pethau maen nhw eisiau eu gwneud; a byw bywydau iach ac egni\u0308ol."}, {"text_idx": "#000007", "text": "Beth sy\u2019n gwneud cymuned yn un o blaid pobl hy\u0302n?"}, {"text_idx": "#000008", "text": "Mae cymunedau sydd o blaid pobl hy\u0302n yn helpu i sicrhau ein bod yn teimlo ein bod yn cael ein gwerthfawrogi, ein clywed, ein cynnwys a\u2019n parchu, a\u2019n bod yn gallu gwneud y pethau sy\u2019n bwysig wrth i ni heneiddio."}, {"text_idx": "#000010", "text": "Sefydlwyd Rhwydwaith Byd-eang y WHO o Ddinasoedd a Chymunedau Oed-gyfeillgar yn 2010 i gysylltu dinasoedd, cymunedau a sefydliadau ledled y byd gyda\u2019r weledigaeth gyffredin o wneud cymunedau\u2019n lleoedd gwych i heneiddio ynddynt."}]